**OBRAZLOŽENJE**

**NACRTA PRIJEDLOGA PRAVILNIKA O ZDRAVSTVENIM PREGLEDIMA SPORTAŠA**

Na temelju članka 15. stavka 5. te članka 57. stavaka 1. i 2. Zakona o sportu („Narodne novine“, broj: 141/22) ministar zdravstva uz suglasnost ministrice turizma i sporta, donosiPravilnik **o** zdravstvenim pregledima sportaša.

Odredbe ovoga Pravilnika primjenjuju na sportaše, parasportaše i gluhe sportaše.

Ovim Pravilnikom propisuje se način obavljanja zdravstvenog pregleda, specijalnost liječnika koji obavljaju zdravstveni pregled, rok, vrsta i opseg pregleda sportaša za pojedini sport, učenika i studenata koji sudjeluju u natjecanjima u sustavu školskog i akademskog sporta te organizacija medicinske pomoći u sportu, odnosno osiguranje sigurnosti i pružanje medicinske pomoći na sportskim natjecanjima.

Propisuje se sadržaj zdravstvenih pregleda za sportaše za svaki sport sukladno Nomenklaturi sportova Hrvatskog olimpijskog odbora i Hrvatskog paraolimpijskog odbora.

Također, ovim pravilnikom se obvezuje neposredni organizator sportskih natjecanja za sigurnost i pružanje medicinske pomoći na sportskom natjecanju.